இதையடுத்து, உயர்நீதிமன்றத்தால் நியமிக்கப்பட்ட அட்வகேட் கமிஷன் முருகப்பன் ராமநாதபுரம் மாவட்ட கடலாடி தாலுகாவில் உள்ள உசிலங்குளம், மறவர்கரிசல்குளம் உள்ளிட்ட பகுதிகளை நேரில் ஆய்வு செய்தார். இவருடன் கனிமவளத்துறை உதவி இயக்குனர் விஜயராகவன் வருவாய்த்துறை அலுவலர்களும் கலந்து கொண்டனர். இந்நிலையில், வழக்கு தொடர்ந்த மனுதாரர் முருகன் '' விசாரணை கமிஷன் அலுவலர்கள் சவடுமண் குவாரியால் பெரிதும் பாதிக்கப்பட்ட கடலாடி மலட்டாறு நீர்பிடிப்பு படுகையில் பார்வையிட மறுப்பதாகவும் குவாரிகள் செயல்படாத கிராம பகுதிகளை ஆய்வு செய்ததாகவும் '' புகார் கூறினார். மேலும் ''ஓய்வு பெற்ற நீதியரசர்கள் முன்னிலையில் மலட்டாறு நீர் பிடிப்பு பகுதிகளில் ஆய்வு நடத்தினால் மட்டுமே இப்பிரச்னைக்கு நிரந்தர தீர்வு கிடைக்கும்'' எனவும் தெரிவித்தார்.